Engelsholm slott

Ferdinand Richardt, i Danske Kirker, Slotte, Herregaarde og Mindesmærker
Engelsholm er et renessanseslott beliggende ved Engelholms Sø i Vejle kommune i Jylland. 

Engelsholm nevnes første gang på skrift i et dokument fra 1452, som beskriver eierskifte mellom kongen og adelsmannen Timme Nielsen Rosenkrans. Bygningen var av munkesten, taket tekket med munke- og nonnetaksten og vinduene var blyinnfattede. Restene av Timmes herregård ligger under det nåværende slott.Slottets historie, engelsholm.dk

Den nåværende hovedbygning er oppført av Tycho Brahes bror Knud i 1592, og skal etter sigende været tegnet av førstnevnte.Dansk biografisk Lexikon om Knud Brahe Knud delte i begynnelsen eierskapet med sin svoger alkymisten Erik Lange, som var gift med Knuds søster Sophie. 

Den rektangulære bygningen har kvadratiske tårn innfelt i hvert hjørne, og inspirasjonen skal være hentet fra slottet Ancy-le-Franc i Bourgogne i Frankrike. 

På 1730-tallet påbegynte Gerhard de Lichtenberg en omfattende restaurering og ombygging. Det ble tilføyet løkkupler, en stor avlsgård og en park i fransk stil. Slottet inneholder stadig inventar med malte, kinesiske scenerier fra ombyggingen. 

Slottet brant i 1952, men ble straks restaurert i sin opprinnelige skikkelse. Siden 1940 har det vært drevet som højskole, og eies i dag av den selveiende institusjon Engelsholm Højskole. 

Engelsholm ble fredet i 1918.Fredningssag / Engelsholm, Engelsholmvej 6, Vejle fra Kulturarvsstyrelsen (besøkt 3. juli 2014)

 Referanser 

Kategori:Herregårder i Danmark
Kategori:Byggverk i Vejle
Kategori:Fredete byggverk i Vejle